cyanic-selkie/wikianc huggingface dataset:
Չներվածը (Գերբնական)
Արձագանքներ
IGN-ը սերիան գնահատել է 10-ից 9 բալ։ Սերիան համարվում է հեռուստասերիալի լավագույն սերիաներից մեկը։ Նշվել է Ջարեդ Պադալեկիի դերասանական տաղանդը, որը խաղացել է անհոգի և լիարժեք Սեմին։ Ոչ մեծ մինուս է տրվել այն բանին, թե ինչպես են նրանք որսացել սարդին ։ TV Fanatic-ը սերիան գնահատել է 3,8 բալ 5-ից և նշել է, որ Սեմը առանց հոգու նման է T-1000 ռոբոտին, իսկ Մել Գիբսոնի հրեշ լինելու կատակը հրաշալի է եղել ։ TV equals նշել է, որ Սեմի սյուժետային կյանքը հիմնականում հետաքրքիր է և ըստ գրախոսի այդ ուղակի հրաշալի էր։ Արախնայի սյուժետային գիծը շատ թույլ է գնահատվել ։ GeekPeeks նշել է, որ այս սերիայում սպեզէֆեկտները այդքան էլ լավը չեն եղել ։ The A.V. Club նշել է, որ սերիայի պոտենցիալը այդքան էլ վատը չէր, սակայն այն չեն կարողացել իրականացնել պետք եկած ձևով ։ Tvovermind.com-ը ավելացրել է, որ Սեմի սյուժետային գիծը զարգանում է, և կցանկանային, որ նույնը զգացվի նաև Դինի մոտ ։
Ծանոթագրություններ
Կատեգորիա:«Գերբնական» հեռուստասերիալի սերիաներ Կատեգորիա:Գերբնական
Սերգեյ Ժեմայտիս
Սերգեյ Ժեմայտիս (Sergejus Žemaitis, ), խորհրդային գիտաֆանտաստ գրող, խմբագիր։ ԽՍՀՄ գրողների միության անդամ (1957)։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ Կարմիր աստղի շքանշանակիր։
Կենսագրություն
Սերգեյ Ժեմայտիսը ծնվել է 1908 թվականին Ամուրի Նիկոլաևսկ քաղաքում։ Ավարտել է Հեռավոր Արևելյան պետական համալսարանի աշխարհագրական ֆակուլտետի երկու կուրսը։ Մինչև պատերազմը աշխատել է ոսկու հանքերում, անտառային տնտեսությունում, ճանապարհային շինարարությունում։ Տպագրվել է «Ամուրսկայա պրավդա» թերթում։ Պատերազմի տարիներին ռազմաճակատում եղել է գնդի քիմիական ծառայության պետ։ Տպագրվել սկսել է 1950 թվականից։ Առաջին գիտաֆանտաստիկ գիրքը «Ալյոշա Պերեցը համունկուլուսների երկրում» մանկական գեղարվեստական վեպն է (1959)։ «Հավերժական քամի» (1970) և «Մեծ ծովածոց» (1977) ֆանտաստիկ վեպերը նվիրված են կոմունիստական մոտ ապագայում օվկիանոսի հետազոտմանն ու դելֆինների հետ շփմանը. երկրորդ վեպում գործողությունները փոխադրվում են տիեզերք։ «Բոսորագույն մոլորակը» (1973) վեպում Մարսի վրա գտնվող արշավախումբը հանդիպում է տեղացի ռոբոտներին, որոնց օգնությամբ վերականգնում են կորած քաղաքակրթությունների կյանքի պատկերները։ Հեղինակի մի քանի ֆանտաստիկ պատմություններ նվիրված են ծովին կամ տիեզերական հարցերին։
1957-1973 թվականներին լույս են տեսել Իվան Եֆրեմովի, Արկադի և Բորիս Ստրուգացկիների և այլ առաջատար խորհրդային ֆանտաստների գրքեր, տպագրվել է բազմահատոր «Ժամանակակից ֆանտաստիկայի գրադարանը»։ Խմբագրությունում կազմակերպել է դասընթացներ, որոնց մասնակցել են այնպիսի հայտնի գրողներ, ինչպիսիք են՝ Արկադի Ստրուգացկին, Սևեր Գանսովսկին, Անատոլի Դնեպրովը, Երեմի Պարնովը, Միխայիլ Եմցևը, Դմիտրի Բիլենկին, Արիադնա Գրոմովան, Ռոման Պոդոլնին, Ալեքսանդր Միրերը ։
Ծանոթագրություններ
Կատեգորիա:Լիտվացի գրողներ Կատեգորիա:ԽՍՀՄ գրողների միության անդամներ Կատեգորիա:Հայրենական մեծ պատերազմի մասնակիցներ Կատեգորիա:Խորհրդային գրողներ Կատեգորիա:Գիտաֆանտաստիկ գրողներ Կատեգորիա:ԽՄԿԿ անդամներ
Ռակուրս
Ռակուրս (ֆրանսերեն raccourci - կրճատում, raccourcir - կրճատել, կարճացնել), կերպարվեստում՝ պատկերված առարկաների հեռանկարային կրճատումը։ Ռակուրսները հաճախ կիրառվում են շարժումը և տարածությունն առավել պատկերավոր արտահայտելու համար։ Գծագիրը կարող է արվել թղթի, կտավի, լուսանկարչական ժապավենի, թվային մատրիցայի վրա։
Ռակուրսը կերպարվեստում
Ռակուրսը կերպարվեստում՝ պատկերված առարկաների հեռանկարային կրճատումն է։ Դեկորատիվ նկարազարդումներում ռակուրսը հաճախ օգտագործում են շարժումը և տարածությունն առավել ազդեցիկ պատկերելու համար։
«Ռակուրս» տերմինը նաև օգտագործվում է լուսանկարչության և տեսագրության մեջ կետ նշելու համար։
Օրինակ դիմանկարի լուսանկարման կետերը՝ երեսադեմը, դեմուղիղը, կիսադեմը հաճախ անվանում են մեկ ընդհանուր բառով «ռակուրս»։
Կատեգորիա:Կերպարվեստ
Շըռռան
Շըռռան, ջրվեժ Հայաստանում, Գորիսի տարածաշրջանի Քարահունջ գյուղի հյուսիսային կողմում, Գորիս գետի ավազանում։
Ծանոթագրություններ
Կատեգորիա:Սյունիքի մարզի ջրվեժներ Կատեգորիա:Գորիսի շրջան
Ալ-Ֆայում (մուհաֆազ)
Ալ-Ֆայումի մարզ (الفيوم‎), Եգիպտոսի Արաբական Հանրապետության 29 մուհաֆազաներից մեկը ։ Ալ-Ֆայումյի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք չունի։
Մաուֆազան զբաղեցնում է 6 068 կմ² տարածք և համարվում է 15-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության գլխավոր զբոսաշրջային մարզերից մեկը։
Վարչական բաժանում
Մաուֆազան կազմված է 6 վարչական կենտրոններից, ինչպես նաև 56 քաղաքային և գյուղական խորհուրդներից։ Այստեղ կան 162 գյուղեր և 189 փոքրիկ բնակավայրեր։ Ալ-Ֆայումի մարզի կազմի մեջ մտնող շրջաններն են․
Բնակչություն
2014 թվականի տվյալներով մաուֆազայի ընդհանուր բնակչությունը կազմում է 2 512 792 մարդ։ Այդ ցուցանիշով այն գրավում է 15-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 414,11 մարդ/կմ²։
Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։
Գամմա ճառագայթներ
Գամմա ճառագայթներ, էլեկտրամագնիսական կարճ ալիքներ։ Էլեկտրամագնիսական ալիքների սանդղակում սահմանակից են կոշտ ռենտգենյան ճառագայթներին և գրավում են հաճախականությունների ավելի բարձր՝ անսահմանափակ տիրույթը։ Գամմա ճառագայթները դրսևորում են նաև մասնիկային հատկություններ, այսինքն՝ բնութագրվում են որպես E=h\nu էներգիայով ֆոտոնների կամ քվանտների հոսք։
Ալ-Ֆայում (մուհաֆազ)
Բնակչություն
Ալ-Ֆայումի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։
Գամմա ճառագայթներ
Հատկություններ
Գամմա ճառագայթները առաջանում են ռադիոակտիվ միջուկների, տարրական մասնիկների տրոհման, մասնիկ և հակամասնիկ զույգերի անիհիլացման, ինչպես նաև նյութի միջով լիցքավորված մասնիկների արագացող շարժման դեպքում։ Ի տարբերություն ɑ- և β-տրոհումների, միջուկի գամմա ճառագայթումը չի ուղեկցվում միջուկի ատոմային համարի կամ զանգվածի թվի փոփոխությամբ։
Ալ-Ֆայում (մուհաֆազ)
Նշումներ
Կատեգորիա:Եգիպտոսի մուհաֆազաներ
Գամմա ճառագայթներ
Հատկություններ
Նյութի հետ գամմա ճառագայթի փոխազդեցության հիմնական պրոցեսներն են՝ ֆոտոէլեկտրական կլանումը, քոմփթոնյան ցրումը, և էլեկտրոն-պոզիտրոն զույգերի առաջացումը։ Գամմա ճառագայթների էներգիան չափելու համար փորձարարական ֆիզիկայում կիրառում են տարբեր տիպի գամմա սպեկտրոմետրեր։ Միջուկային գամմա ճառագայթների սպեկտրների հետազոտությունը կարևոր տեղեկություններ է տալիս միջուկների կառուցվածքի մասին։
Կիրառություններ
Գամմա ճառագայթները օգտագործվում են տեխնիկայում՝ մետաղների արատներ հայտնաբերելու, ճառագայթային քիմիայում՝ քիմիական փոխակերպումներ առաջացնելու համար և այլ բնագավառներում։
Կենսաբանական ազդեցություն
Գամմա ճառագայթների ազդեցության բնույթը կենդանի օրգանիզմների վրա կախված է նրանց էներգիայից կարող են առաջացնել օրգանիզմի ճառագայթային քայքայում՝ ընդհուպ մինչև նրա մահը։ Գամմա ճառագայթների հարաբերական կենսաբանական էֆեկտիվությունը՝ ՀԿԷ կազմում է 0,7-0,9։ Արտադրության մեջ ՀԿԷ ընդունված է 1։ Բժշկության մեջ օգտագործվում են ուռուցքներ բուժելու, դեղորայք ախտահանելու և այլ նպատակներով։
Գամմա սպեկտրոմետր
Գամմա սպեկտրոմետրը գամմա ճառագայթների սպեկտրը չափելու սարք է։ Գամմա սպեկտրոմետրում \gamma-քվանտների էներգիան և ինտենսիվությունը որոշվում են \gamma-քվանտների և նյութի փոխազդեցությունից առաջացած լիցքավորված երկրորդային մասնիկների էներգիայով և ինտենսիվությամբ։ Երկրորդային մասնիկների էներգիան չափում են մագնիսական, սցինտիլացիոն և այլ մեթոդներով։ Գամմա սպեկտրոմետրի հիմնական բնութագրերն են՝ արդյունավետությունը և լուծող ունակությունը։ Արդյունավետությունը որոշվում է երկրորդային մասնիկների առաջացման և գրանցման հավանականություններով։ Գամմա սպեկտրոմետրի լուծող ունակությունը բնութագրում է էներգիաներով իրար մոտ երկու \gamma-գծերի անջատման հնարավորությունը։ Մագնիսական մեթոդներով չափում են Քոմփթոնի էֆեկտի և զույգերի առաջացման դեպքում առաքված էլեկտրոնների էներգիան։
Չերենկովյան և սցինտիլացիոն սպեկտրաչափերով չափում են երկրորդային էլեկտրոնների առաջացրած չերենկովյան կամ սցինտիլացիոն ճառագայթման քանակը, որը համեմատական է առաջնային \gamma-քվանտի էներգիային։ Փոքր էներգիայի \gamma-քվանտների համար օգտագործում են նաև բյուրեղային դիֆրակցիոն գամմա սպեկտրոմետրը, որով անմիջապես չափվում է \gamma ճառագայթման ալիքի երկարությունը։ Լայն տարածում են գտել կիսահաղորդչային սպեկտրաչափերը, որոնցով որոշվում է \gamma-քվանտների կլանման հետևանքով կիսահաղորդիչներում առաջացած էլեկտրոն-խոռոչային զույգերի քանակը։ Սցինտիլացիոն, չերենկովյան և կիսահաղորդչային սարքերի արդյունավետությունը մեծ է և հասնում է 100 տոկոսի։ Բյուրեղային և մագնիսական սարքերն ունեն ավելի լավ լուծող ունակություն։
Արտաքին հղումներ
Կատեգորիա:Միջուկային ֆիզիկա Կատեգորիա:Ռադիոակտիվություն Կատեգորիա:Էլեկտրամագնիսական ճառագայթում Կատեգորիա:Ռադիոկենսաբանություն
Լևոն Օգանեզով
Լևոն (Լեոնտի) Սարկիսովիչ  Օգանեզով (Лево́н (Леонтий) Сарки́сович Оганезов), հայազգի խորհրդային և ռուսական դաշնակահար, կոմպոզիտոր, դերասան, հեռուստահաղորդավար,  ՌԴ վաստակավոր արտիստ(1993)։
Կենսագրություն
Լևոն Օգանեզովը ծնվել է Մոսկվա քաղաքում։ Հայրը եղել է վարպետ-կոշկակար, իսկ մայրը՝ տնային տնտեսուհի։
Սովորել է Մոսկվայի կենտրոնական երաժշտական դպրոցում։ Ավարտել է Իպոլիտով-Իվանովի անվան երաժշտական ուսումնարանը, այնուհետև՝ 1967 թվականին Մոսկվայի Չայկովսկու անվան պետական կոնսերվատորիայի դաշնամուրի բաժինը։ Բազմիցս հաղթող է ճանաչվել դաշնամուրային մրցույթներում։  Վարել է բազմաթիվ  հեռուստանախագծեր` «Սպիտակ թութակ» («Белый попугай»), «Աղմուկ դաշնամուրի շուրջ» («Суета вокруг рояля»), «Բարի երեկո, Իգոր Ուգոլնիկովի հետ» («Добрый вечер с Игорем Угольниковым»), «Կյանքը հիասքանչ է» «Жизнь прекрасна» ։ Նկարահանվել է մի քանի ֆիլմերում։ Որպես նվագակցող աշխատել է այնպիսի հայտնի արտիստների հետ ինչպիսիք են՝ Անդրեյ Միրոնովը, Կլավդիա  Շուլժենկոն, Օլեգ Անոֆրիևը, Վալենտինա Տոլկունովան, Իոսիֆ Կոբզոնը, Վլադիմիր Վինոկուրը, Լարիսա Գոլուբկինան, Յան Օսինը, Մաքսիմ Գալկինը և ուրիշներ ։ Որպես դերասան հանդես է եկել  Մոսկվայի Սատիրայի թատրոնում, «Մնաս բարով, կոնֆերենսիե» ներկայացման մեջ։  Հյուրախաղերով հանդես է եկել ինչպես Ռուսաստանի տարբեր քաղաքներում, այնպես էլ՝ Հայաստանում ԱՄՆ-ում, Իսրայելում, Ավստրալիայում, Ֆրանսիայում։
Ծանոթագրություններ
Կատեգորիա:Մոսկվայի կոնսերվատորիայի շրջանավարտներ Կատեգորիա:Ռուս կոմպոզիտորներ Կատեգորիա:Խորհրդային կոմպոզիտորներ Կատեգորիա:Ռուսաստանի Դաշնության վաստակավոր արտիստներ Կատեգորիա:Ռուս երաժիշտներ Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Ռուս դաշնակահարներ Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուս դիրիժորներ
Ժողովածու (3062)
Ժողովածու  (3062), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3062 թվի տակ։ Ձեռագիրը գրվել է 1763-1767 թվականներին Խաչատուր Կոստանդնուպոլսեցի գրչի կողմից Էջմիածնում։ Ստացողը եղել է Աբրահամ Աստապատցին։ Գրված է թղթի վրա, որը ունի 20,9X15,8 չափս։ Ձեռագիրը կազմված է 298 թերթից։ Գրված է երկսյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 1ա, 80բ, ստացողի՝ 1բ, 96ա, 219ա (1766 թ.) :
Ծանոթագրություններ
Կատեգորիա:Մատենադարանի ձեռագրեր
Վիտորիա դա Կոնկիստա
Վիտորիա դա Կոնկիստա (Vitória da Conquista), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հարավա-կենտրոնական նահանգի Բաիա մարզում։ Մտնում է Բիտորիա դա Կոնկիստա գավառի կազմի մեջ։ Բնակչությունը կազմում է 308 204 մարդ՝ 2007 թվականի տվյալներով։ Գրավում է 3 204,257 կմ2 տարածք։ Բնակչության խտությունը՝ 90,4 մարդ/կմ²։
Պատմություն
Քաղաքը հիմնադրվել է 1840 թվականին։
Աշխարհագրություն
Կլիման արևադարձային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1840 թվականին հիմնադրված բնակավայրեր
Կաքավաղբյուր
Կաքավաղբյուր, աղբյուր Ադրբեջանի Շահբուզի շրջանում։ Բխում է Կաքավասար լեռան արևմտյան լանջերից և, միախառնվելով այլ ջրերի, ձախից թափվում է Շահապոնքի գետը։
Ավանդություն
Մի որսկան այստեղ կաքավի բուն է գտնում՝ ձագերը միջին։ Սատանայի թելադրանքով նա քանդում է բունը և ոչնչացնում կաքավի ձագերին։ Մայր կաքավը տեսնելով ավերված բունն ու ոչնչացված ձագերին, սկսում է սուգ ու լաց անել։ Նրա արտասուքներից աղբյուր է գոյանում, ինքն էլ շատ չանցած անշնչանում է։ Բարեխիղճ մարդիկ թաղում են կաքավին, քար գցում գերեզմանին, քարի տակից նով անցկացնում, որից սկսում է հոսել այս սառն աղբյուրը   ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Ադրբեջանի աղբյուրներ Կատեգորիա:Շահբուզի շրջան
Ռամիկ
Ռամիկ, (պահլերեն ram - հոտ, ժողովուրդ բառից), անմիջական արտադրողների հիմնական զանգվածը միջնադարյան Հայաստանում։ Վաղ ֆեոդալիզմի ժամանակաշրջանում Ռամիկ են կոչվել անձնապես ազատ, պետական հարկեր վճարող գյուղական և քաղաքային բնակչության ոչ արտոնյալ խավերը, ի տարբերություն պետական հարկերի վճարումից ազատված ազնվականության և հոգևորականության։ Այդ ժամանակաշրջանում Ռամիկները եղել են զինապարտ (վաղ․ հայկական աղբյուրներում հիշատակություններ կան «ռամիկ այրուձիու», «ռամիկ հեծեալների» մասին)։ Ավատատիրական հարաբերությունների խորացումը զարգացած ֆեոդալիզմի ժամանակաշրջանում հանգեցրել է Ռամիկների գյուղական խավի՝ «ռամիկ շինականների» (ագատ համայնականներ) քանակական նվազմանը։ Տնտեսապես քայքայվելով և անձնական ազատությունը հետզհետե կորցնելով, նրանք ի վիճակի չեն եղել զինծառայության։ Այդ պատճառով Մխիթար Գոշը (XII դար) իր «Դատաստանագրքում» Դվինի ժողովի ԺԲ կանոնի «ազատք ել ռամիկ հեծեալք» արտահայտությունը ձևակերպել է «ազատք եւ հեծեալք»։ XII-XIII դարի աղբյուրնեբում Ռամիկներ են կոչված գերազանցապես անձնական ազատությունը պահպանած քաղաքային բնակչության ստորին խավերը (արհեստավորներ, մանր առևտրականներ, անորոշ զբաղմունքի տեր մարդիկ և այլն)։ Հետագա դարերում Ռամիկներ տերմինը օգտագործվել է «հասարակ ժողովուրդ» իմաստով։
Տես նաև
Կատեգորիա:Ավատատիրությունը Հայաստանում
Արբելարա
Արբելարա (Arbellara), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Օլմետո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A018։
Տնտեսություն
2007 թվականի տվյալներով 80 աշխատունակ տարիքի մարդկանցից (15-64 տարեկան) 51-ը տնտեսապես ակտիվ էին, 29-ը անգործունակ (ակտիվության ցուցանիշը 63,8 %, 1999 թվականին եղել է՝ 61,1 %)։ 51 աշխատունակ բնակիչներից 48-ը աշխատում էին (27 տղամարդ և 21 կին), անաշխատանք էին 3-ը (կին)։ 29 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 16-ը անաշխատունակ էին այլ պատճառներով ։
2008 թվականին կոմունայում հաշվվել են 57 հարկատու տնտեսություններ, որտեղ ապրել է 133 մարդ։ Միջին եկամուտը մեկ մարդու հաշվով կազմել է 13 332 եվրո ։
Լենգսթոն Հյուզ
Լենգսթոն Հյուզ (Langston Hughes, ), ամերիկացի գրող, արձակագիր, դրամատուրգ, հրապարակախոս։ Հյուզը հայտնի է որպես «Համլետյան վերածնունդ» մշակութային շարժման առաջատար և ազդեցիկ գրողներից մեկը, «ջազային պոեզիայի» սկզբնավորողը։
Հյուզը թողել է չափազանց հարուստ ժառանգություն ամենատարբեր ժանրերում՝ բանաստեղծություներ, վեպեր, ինքնակենսագրական արձակ, պատմվածքներ, պիեսներ։ Համագործակցել է թերթերի հետ՝ այնտեղ հաճախ տպագրելով երգիծական ակնարկներ, որտեղ գլխավոր գործող անձը սևամորթ քաղաքացի Սիմփլն է (Simple)։
Կենսագրություն
Ծնվել է Միսսուրի նահանգի Ջոպլին քաղաքում՝ սևամորթ ընտանիքում։ Լենգսթոնը դպրոցական ուսուցչուհի Քերրի (Կարոլինա) Մերսեր Լենգստոնի և նրա ամուսին Ջեյմս Նատանիել Հյուզի (1871—1934) երկրորդ երեխան էր։ Հյուզը ծնողներից ժառանգել է աֆրոամերիկյան, եվրոպական և նույնիսկ հնդկական արմատներ։ 1929 թվականին ավարտել է Ֆիլադելֆիայի Լինքոլնի անվան համալսարանը։ Նեգրական բանահյուսության ավանդույթներով են գրված Հյուզի վաղ շրջանի բանաստեղծությունները (ժողովածուներ 1926, 1927, 1932)։ 1932-1933 թվականներին Հյուզը եղել է ԱՍՀՄ-ում («Նեգրը նայում է սովետական Միջին Ասիային», 1934)։ 30-ական թվականներից սկսած գրել է արձակ, գլխավորապես, ամերիկյան նեգրերի կյանքից («Ծիծաղ՝ արցունքների միջից», 1930, վեպ, «Սպիտակների բարքերը», 1934, պատմվածքների ժողովածու են)։ Պրոլետարական, ինտերնացիոնալիզմի գաղափարներն են հնչում «Աքոթսբորո» (1932, ) չափածո պիեսում և «Նոր երգ» (1938) ժողովածուում։ Տպագրել է նաև «Հովազն ու մտրակը» (1967) բանաստեղծությունների ժողովածուն, «Հաղթական ծնծղաներ» (1958) վեպը, մի քանի պիեսներ։
Հոջկինի լիմֆոմա
Հոջկինի լիմֆոմայի դեպքերի մոտ կեսը պայմանավորված է Էպշտեյն-Բարի վիրուսով (ԷԲՎ) ։ Այլ ռիսկի գործոններից է ընտանեկան պատմությունը և ՄԻԱՎ/ՁԻԱՀ-ի առկայությունը ։ Տարբերում են Հոջկինի լիմֆոմայի 2 հիմնական տիպ՝ դասական Հոջկինի լիմֆոմա և հանգուցային լիմֆոցիտ-պրեդոմինանտ Հոջկինի լիմֆոմա ։ Ախտորոշումը հիմնականում հաստատվում է Հոջկինի բջիջների հայտնաբերումով, ինչպիսիք են, օրինակ՝ ավշային հանգույցներում բազմակորիզանի Ռիդ-Շտերնբերգի բջիջները (ՌՍ բջիջներ) ։
Լենգսթոն Հյուզ
Արտաքին հղումներ
Կատեգորիա:Ամերիկացի գրողներ Կատեգորիա:20-րդ դարի բանաստեղծներ Կատեգորիա:20-րդ դարի ամերիկացի վիպասաններ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի դրամատուրգներ Կատեգորիա:Ամերիկացի բանաստեղծներ Կատեգորիա:Ամերիկացի լրագրողներ Կատեգորիա:Ամերիկացի կենսագիրներ Կատեգորիա:Ամերիկացի մանկագիրներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Աֆրոամերիկացիների իրավունքների շարժման ակտիվիստներ Կատեգորիա:Ամերիկացի տղամարդ վիպասաններ Կատեգորիա:ԼԳԲՏ վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:20-րդ դարի ամերիկացի բանաստեղծներ Կատեգորիա:Ամերիկացի արձակագիրներ Կատեգորիա:Բանաստեղծներ այբբենական կարգով Կատեգորիա:Անիսֆիլդ Վուլֆ գրքային մրցանակի դափնեկիրներ
Հոջկինի լիմֆոմա
Հոջկինի լիմֆոման կարող է բուժվել քիմիոթերապիայով, ճառագայթային թերապիայով կամ ցողունային բջիջների տրանսպլանտացիայով ։ Բուժման մեթոդի ընտրությունը սովորաբար կախված է քաղցկեղի բարդության աստիճանից և դրական կանխորոշիչ նշանների առկայությունից ։ Վաղ փուլերում հիվանդությունը հնարավոր է բուժել ։ ԱՄՆ-ում 5-ամյա ապրելիությունը 86% է ։ Մինչև 20 տարեկանը ապրելիությունը 97% է ։ Սակայն ճառագայթային բուժումը և որոշ քիմիոթերապևտիկ միջամտությունները հետագա մի քանի տասնամյակների ընթացքում մեծացնում են այլ քաղցկեղների, սրտային և թոքային հիվանդությունների առաջացման ռիսկը ։
2015թ-ին 574,000 մարդ հիվանդացել է Հոջկինի լիմֆոմայով, որոնցից 23,900 մահացել է ։ ԱՄՆ-ում մարդկանց 0,2%-ը կյանքի ընթացքում ձեռք են բերում տվյալ հիվանդությունը ։ Ախտորոշման միջին տարիքը 20-ից 40 տարեկանն է ։ Այն անվանվել է անգլիացի բժիշկ Թոմաս Հոջկինի անունով, ով առաջինը նկարագրել է  այս հիվանդությունը 1832թ-ին ։
Նշաններ և ախտանիշներ
Հոջկինի լիմֆոմայով հիվանդները կարող են ունենալ հետևյալ ախտանիշները․
Ախտորոշում
Հոջկինի լիմֆոման պետք է տարբերակվի ավշային հանգույցների մեծացման ոչ քաղցկեղային պատճառներից (ինչպես օրինակ զանազան ինֆեկցիաներից) և այլ քաղցկեղներից։ Ախտորոշման հաստատման համար անհրաժեշտ է բիոպսիա (սովորաբար էքսցիզիոն բիոպսիա, երբ հեռացնում են ախտահարված օջախը, այնուհետև կատարում մանրադիտակային հետազոտություն)։ Կատարում են նաև արյան հետազոտություններ՝ հիմնական օրգան-համակարգերի ֆունկցիաները և կատարվելիք քիմիոթերապիայի անվտանգությունը գնահատելու համար։ Պոզիտրոն էմիսիոն տոմոգրաֆիան (ՊԷՏ) կատարվում է մանր օջախների հայտնաբերման համար, որոնք չեն երևացել ՀՇ հետազոտությամբ։ ՊԷՏ սկաները օգտակար են նաև ֆունկցիոնալ հետազոտման համար (օգտագործելով ռադիոնշակիր գլյուկոզա հայտնաբերվում են բարձր նյութափոխանակությամբ հյուսվածքները)։ Որոշ դեպքերում ՊԷՏ սկանի փոխարեն օգտագործվում է Գալիումական սկան։
Տիպերը
Դասական Հոջկինի լիմֆոման (բացառությամբ հանգուցային լիմֆոցիտ-պրեդոմինանտ Հոջկինի լիմֆոմայի) իր հերթին դասակարգվում է 4 ախտաբանական ենթատիպի պայմանավորված Ռիդ-Շտերնբերգի բջիջների մորֆոլոգիայով և ռեակտիվ բջջային ինֆիլտրատի կազմությամբ, որը հայտնաբերվում է ավշային հանգույցի բիոպտատում (Ռիդ-Շտերնբերգի բջիջները շրջապատող բջջային կազմը)։ Հանգուցային լիմֆոցիտ պրեդոմինանտ Հոջկինի լիմֆոման էքսպրեսում է CD20 և չի համարվում դասական Հոջկինի լիմֆոմայի ենթատիպ։
Այլ ձևերի պարագայում, չնայած ոչ մի բջիջ չի էքսպրեսում ավանդական B բջջային մարկերներ (ինչպես օրինակ՝ CD20), Ռիդ-Շտերնբերգի բջիջները սովորաբար B բջջային ծագման են ։ Չնայած Հոջկինը ավելի հաճախ խմբավորվում է B բջջային քաղցկեղների մեջ, հայտնաբերվում են որոշ T բջջային մարկերներ (օրինակ CD2 և CD4) ։  Այնուամենայնիվ, այս երևույթը հաճախ ախտորոշման երկիմաստության է բերում։
Հոջկինի բջիջները արտադրում են ինտերլեյկին-21 (ԻԼ-21), ինչը համարվում է T բջջային հատկանիշ։ Այս հատկությունը կարող է բացատրել դասական Հոջկինի լիմֆոմայի վարքը ՀԼ բջիջների կուլտուրայում կախված այլ իմուն բջջային կլաստերների առաջացման հետ ։
Փուլերը
Հոջկինի լիմֆոմայի ախտորոշումից հետո պետք է որոշվի հիվանդության փուլը, ինչը կատարվում է զանազան թեստերի և միջամտությունների միջոցով, պարզելու համար ախտահարման օջախը։ Այդ միջամտություններից են հյուսվածաբանական հետազոտությունը, ֆիզիկալ զննումը, արյան անալիզները, կրծքավանդակի ռենտգենը, կրծքավանդակի, որովայնի և կոնքի ՀՇ/ՊԷՏ/ՄՌՇ սկաները և, սովորաբար, նաև ոսկրածուծի բիոպսիան։ Այժմ փուլի որոշման համար Գալիումական սկանի փոխարեն օգտագործվում է Պոզիտրոն էմիսիոն տոմոգրաֆիան (ՊԷՏ)։ ՊԷՏ սկանի միջոցով, լիմֆոմայով ախտահարված հատվածները ավելի բաց գույն են ստանում, ինչը հնարավորություն է տալիս հստակ և վերարտադրելի տեսապատկերում անցկացնել ։ Նախկինում անցկացվում էր լիմֆանգիոգրամմա կամ վիրահատական լապարոտոմիա (ներառյալ որովայնի խոռոչի բացում և ուռուցքի վիզուալ հայտնաբերում)։ Լիմֆանգիոգրամման և լապարոտոմիաները այժմ շատ հազվադեպ են կիրառվում, քանի որ հասանելի են տեսապատկերման ՀՇ և ՊԷՏ մեթոդները։
Փուլային դասակարգումը կատարվում է միջազգայնորեն ընդունված փուլային դասակարգումների հիման վրա (օրինակ Անն Արբոր փուլային դասակարգումը հաճախ օգտագործվողներից մեկն է)․
Համակարգային ախտանիշների բացակայությունը նշվում է ավելացնելով A տառը փուլից հետո, ներկայությունը՝ B տառը։ Տեղային, արտահանգուցային տարածումը հանգույցների մեծ չափերով պայմանավորված, որը չի խորացնում հիվանդությունը նշվում է E տառով։ Փայծաղի ներգրավումը նշվում է S տառով։ «Մեծ հիվանդության» (bulky disease) առկայությունը նշվում է X տառով։
Ախտաբանություն
Ախտահարված ավշային հանգույցները (առավել հաճախ կողմնային պարանոցային հանգույցները) մեծացած են, բայց ձևը պահպանված է, քանի որ պատիճը չի ներգրավվում պրոցեսի մեջ։ Սովորաբար, կտրվածքի մակերեսը սպիտակագորշավուն է և միաձև, որոշ հյուսվածաբանական ենթատիպերի (օրինակ՝ հանգուցային սկլերոզը) դեպքերում կարող է հայտնաբերվել հանգուցային պատկեր։
Մանրադիտակային հետազոտությամբ ավշային հանգույցի բիոպտատում հայտնաբերվում է ավշահանգույցին բնորոշ կառուցվածքների լրիվ կամ մասնակի աղավաղում, պայմանավորված հսկա քաղցկեղային բջիջներով, որոնք հայտնի են, որպես Ռիդ-Շտերնբերգի բջիջներ (տիպիկ կամ ատիպիկ), ինչպես նաև խառնված ռեակտիվ բջջային ինֆիլտրատով, որը կազմված է տարբեր փոխհարաբերությամբ լիմֆոցիտներից, հիստիոցիտներից, էոզինոֆիլներից և պլազմոցիտներից։ Ռիդ-Շտերնբերգի բջիջները բնութագրվում են, որպես մեծ, հաճախ երկկորիզանի բջիջներ կորիզակների առկայությամբ և անսովոր CD45-, CD30+, CD15+/- իմունոֆենոտիպով։ Դեպքերի մոտ 50%-ում Ռիդ-Շտերնբերգի բջիջները վարակված են Էպշտեյն-Բարի վիրուսով ։
Դասական Ռիդ-Շտերնբերգի բջիջները բնութագրվում են, որպես մեծ չափերի (20-50 մկմ), հարուստ, ամֆիֆիլ, արտահայտված հատիկավոր/հոմոգեն ցիտոպլազմով բջիջներ, երկու հայելային պատկերով կորիզներ (բուի աչք) յուրաքանչյուրը մեկական էոզինոֆիլ կորիզակով և հաստ կորիզաթաղանթով (քրոմատինը մոտ է տեղակայված կորիզաթաղանթին)։
Տարատեսակներն են․
Հոջկինի լիմֆոման կարող է դասակարգվել նաև հյուսվածաբանորեն։ Բջջային հյուսվածաբանությունը Հոջկինի լիմֆոմայի դեպքում այնքան էլ կարևոր չէ, որքան ոչ Հոջկինի լիմֆոմայի դեպքում։ Դասական Հոջկինի լիմֆոմայի դեպքում բուժումն ու կանխատեսումը սովորաբար կախված է հիվանդության փուլից ոչ թե հիստիոտիպից։
Վարում
Վաղ փուլերում (IA կամ IIA) հիվանդները բուժվում են ճառագայթային կամ քիմիոթերապիայով։ Բուժման ընտրությունը կախված է տարիքից, սեռից, ուռուցքի մեծությունից և հյուվածաբանական ենթատիպից։ Քիմիոթերապիայից հետո տեղային ճառագայթային բուժումը կարող է ապահովել երկարատև առանց հարաճման ապրելիություն համեմատած միայն քիմիոթերապիայով բուժման հետ ։ Ավելի ուշ փուլերում (III, IVA, IVB) բուժումը կատարվում է միայն կոմբինացված քիմիոթերապիայով։ Ցանկացած փուլում գտնվող հիվանդը, ում կրծքավանդակում ծավալային մեծ գոյացություն կա, սովորաբար բուժվում է կոմբինացված քիմիոթերապիայով և ճառագայթային բուժմամբ։ Հիմնական ոչ Հոջկինի լիմֆոմայի դեղամիջոցը՝ Ռիտուքսիմաբը (մոնոկլոնալ հակամարմնի CD-20-ի դեմ) այդքան էլ արդյունավետ չէ Հոջկինի լիմֆոմայի դեպքում, քանի որ դեպքերի մեծ մասում քաղցկեղային բջիջները քիչ քանակությամբ CD20 մակերեսային անտիգեններ են պարունակում։ Հոջկինի լիմֆոմայի ժամանակ, հատկապես լիմֆոցիտ պրեդոմինանտ ենթատիպի դեպքում, Ռիտուքսիմաբի կիրառումը վերանայվեց վերջերս ։
Չնայացած տարիքի հետ հիվանդության ռիսկը աճում է, այն տարեցները, ովքեր չունեն արտահայտված ֆոնային հիվանդություն, բավականին լավ են տանում ստանդարտ թերապիան, և ունեն բուժման համեմատելի արդյունքներ երիտասարդներ հիվանդների հետ։ Այնուամենայնիվ, հիվանդության ընթացքը տարբերվում է տարեցների մոտ, և բուժման մեթոդներն էլ այս կամ այն կերպ պետք է տարբերվեն ։
Հոջկինի լիմֆոմայի համար, ճառագայթային ուռուցքաբանները օգտագործում են արտաքին աղբյուրից ճառագայթային թերապիան (երբեմն կրճատ անվանում են EBRT կամ XRT)։ Ճառագայթային ուռուցքաբանները արտաքին աղբյուրից ճառագայթները հասցնում են լիմֆոմային հատուկ սարքի միջոցով, որը կոչվում է գծային ակսելերատոր, որն առաջացնում է մեծ էներգիայով օժտված ռենտգեն ճառագայթներ և էլեկտրոններ։ Հիվանդները սովորաբար բնութագրում են բուժումը, որպես անցավ և նմանեցնում ռենտգեն հետազոտությանը։ Յուրաքանչյուր միջամտություն տևում է մինչև 30 րոպե։
Լիմֆոմաների դեպքում, կան մի քանի այլ ձևեր քաղցկեղային բջիջներին թիրախավորելու համար։ Ախտահարված հատվածների ճառագայթումը մեթոդ է, որի դեպքում ճառագայթները հասցվում են կոնկրետ քաղցկեղով ախտահարված հատվածներին։ Շատ հաճախ այն համակցում են քիմիոթերապիայի հետ։ Ստոծանուց վեր՝ պարանոցին, կրծքավանդակին կամ թևատակերին ուղղված ճառագայթային թերապիան կոչվում է թիկնոցային դաշտի ճառագայթում։ Ստոծանուց ներքև՝ որովայնին, փայծաղին կամ կոնքին ուղղված ճառագայթումը կոչվում է շրջված Y դաշտի ճառագայթում։ Ընդհանուր հանգուցային ճառագայթումը այն է, երբ բուժող բժիշկը ճառագայթներն ուղղում է ամբողջ մարմնի ավշային հանգույցներին, քայքայելով բոլոր տարածված բջիջները ։
Կողմնակի ազդեցություններ
Հոջկինի լիմֆոմայով հիվանդների մոտ բուժման լավ արդյունքները և երկար ապրելիությունը մյուս կողմից տեղ է տալիս անհանգստանալու բուժման ուշացած կողմնակի ազդեցությունների մասին, ներառյալ սիրտանոթային հիվանդությունները և երկրորդային չարորակ պրոցեսները, ինչպիսիք են սուր լեյկեմիաները, լիմֆոմաները և սոլիդ ուռուցքները, որոնք առաջացել են ճառագայթային բուժման ենթարկված դաշտում։ Վաղ փուլերում գտնվող հիվանդների մեծ մասը այժմ բուժվում են սահմանափակ քիմիոթերապիայով և ախտահարված հատվածների ճառագայթումով, ի համեմատ նախկինում կիրառվող միայն ճառագայթման։ Կլինիկական հետազոտությունների ուղղվածությունը այժմ քիմիոթերապիայի տևողության, դոզաների, ինչպես նաև ռադիոթերապիայի ծավալի նվազեցումն է, որպեսզի իջեցվի բուժման հետ կապված հետագա հիվանդացությունն ու մահացությունը, միաժամանակ պահպանելով բուժման լավ արդյունքները։ Հիվանդանոցներում կատարվում է նաև բուժում միայն քիմիոթերապիայի արագ կուրսով առանց ճառագայթման այն հիվանդներին, որոնք պատասխանում են քիմիոթերապևտիկ բուժմանը։
Մանկական տարիքում Հոջկինի լիմֆոմայի դեպքում դիտվող երկարատև էնդոկրին կողմնակի ազդեցություններից հիմնականներն են գոնադային դիսֆունկցիան և աճի հապաղումը։ Գոնադային դիսֆունկցիան համարվում է ամենածանր էնդոկրին բարդությունը, հատկապես ալկիլացնող ագենտներով կամ կոնքի ճառագայթային բուժումից հետո ։
Կանխատեսում
Հոջկինի լիմֆոմայի բուժումը վերջին տասնամյակների ընթացքում զգալի բարելավվել է։ Վերջին հետազոտությունների արդյունքում առաջարկված նոր քիմիոթերապևտիկ մեթոդները ցույց են տվել ավելի բարձր ապրելիություն, քան նախկինում էր։ Եվրոպական հետազոտություններից մեկը վերջերս ցույց տվեց, որ դրական կանխատեսումով հիվանդների 5-ամյա ապրելիությունը 98% է, իսկ համեմատաբար ավելի վատ կանխատեսման դեպքում՝ նվազագույնը 85% ։
Մեկ այլ հետազոտություն առանձնացրեց հետևյալ գործոնները, որպես կանխատեսիչ գործոններ՝ խառը բջջայնություն կամ լիմֆոցիտներով աղքատ հյուսվածաբանական տիպեր, արական սեռ, մեծ քանակությամբ ախտահարված ավշային շրջաններ, բարդացած փուլեր, 40տ և ավելի տարիք, B ախտանիշների առկայություն, բարձր ԷՆԱ, «մեծ հիվանդություն» (bulky disease) (միջնորմի մեծացում ավելի քան 1/3-ի չափով կամ հանգուցային մեծ գոյացության առկայություն ավելի քան 10սմ չափով)։
Վերջերս, քիմիոթերապիան սկսելուց հետո վաղ ժամկետներում կատարված ՊԷՏ սկանը ցույց է տվել ավելի ուժեղ կանխատեսիչ հատկություն ։ Այն թույլ է տալիս գնահատել հիվանդի օրգանիզմի պատասխանը քիմիոթերապիային, ցույց տալով ՊԷՏ ակտիվության կտրուկ իջեցում նրանց մոտ, ում օրգանիզմը պատասխանում է բուժմանը։ Այս հետազոտությամբ պարզ դարձավ, որ 2 ցիկլ ԱԲՎԴ քիմիոթերապիայից հետո հիվանդների 83% ազատվում են հիվանդությունից 3 տարվա ընթացքում եթե ունեն բացասական ՊԷՏ, ի համեմատ դրական ՊԷՏ-ով հիվանդների 28%-ի։
Այս կանխատեսիչ ուժը գերազանցում է վերոնշյալ 7 հիմնական գործոններին։ Կատարվում են հետազոտություններ, որոնց նպատակն է գնահատել ՊԷՏ-ով հիմնավորված քիմիոթերապևտիկ բուժման տակտիկայի վաղ փոփոխության արդյունավետությունը այն հիվանդների մոտ, ովքեր ՊԷՏ դրական պատասխան ունեն։
Համաճարակաբանություն
Ի տարբերություն որոշ այլ լիմֆոմաների, որոնց հանդիպման հաճախականությունը տարիքի հետ աճում է, Հոջկինի լիմֆոման ունի բիմոդալ հաճախականություն՝ այն առավել հաճախ հանդիպում է 2 տարիքային խմբերում՝ երիտասարդ տարիքում (15-35տ․) և 55-ից բարձր տարիքում։ Այնուամենայնիվ այս պիկերը կարող են տարբերվել կախված ազգությունից ։ Չնայած այս ամենին, այն առավել հաճախ հանդիպում է տղամարդկանց մոտ, բացառություն է միայն հանգուցային սկլերոզը, որն առավել հաճախ դիտվում է կանանց մոտ։ Հոջկինի լիմֆոմայի տարեկան դեպքերի հաճախականությունը 2,7 է 100,000 մարդուց, և հիվանդությունը համարվում է աշխարհում տարածված քաղցկեղների մեջ դեպքերի 1 %-ը ։
Հոջկինի լիմֆոմայի հանդիպման հաճախականությունը բարձր է ՄԻԱՎ վարակակիրների մոտ ։ Ի տարբերություն այլ լիմֆոմաների, որոնք ասոցացվում են ՄԻԱՎ վարակի հետ, Հոջկինի լիմֆոման հանդիպում է ավելի բարձր քանակի CD4 T բջիջների դեպքում։
Կանադա
Կանադայում Հոջկինի լիմֆոման կազմում է տղամարդկանց քաղցկեղների 0,6%-ը, իսկ կանանց քաղցկեղների 0,4%-ը։ 2017թ-ին մոտավոր 990 կանադացու մոտ կախտորոշվի Հոջկինի լիմֆոմա, որոնցից 140 կմահանան այս հիվանդությունից ։
Միացյալ թագավորություն
Միացյալ թագավորությունում Հոջկինի լիմֆոման բոլոր քաղցկեղների դեպքերի և քաղցկեղներից մահացության 1%-ից քիչ է կազմում։ 2011թ-ին մոտ 1,800 մարդ ախտորոշվել է այս հիվանդությամբ, և նրանցից մոտ 330 մահացել են 2012թ-ին ։
Պատմություն
Առաջին անգամ Հոջկինի լիմֆոման նկարագրվել է 1832թ-ին Թոմաս Հոջկինի կողմից, այնուամենայնիվ Հոջկինը նշեց, որ առաջին տեղեկությունները հիվանդության մասին եղել է շատ ավելի վաղ, որը նկարագրել է Մարսելլո Մալպիգին 1666թ․ ։ Լինելով Լոնդոնի  Գայի հիվանդանոցի արխիվի պատասխանատուն, Հոջկինը ուսումնասիրեց անցավ մեծացած ավշային հանգույցներով 7 հիվանդների։ 7-ից 2-ը Ռիչարդ Բրայթի հիվանդներն էին, մեկը Թոմաս Ադիսոնինը, իսկ մյուսը Ռոբերտ Քարսվելլինը ։ Քարսվելլի նկարագրած 7-րդ հիվանդի բազմաթիվ կլինիկական դրևորումների հիման վրա, առաջին անգամ նկարագրվեց հիվանդությոան կլինիկական պատկերը ։
Հոջկինի հոդվածը, որն անվանվեց «Աբսորբենտ գեղձերի և փայծաղի մահացու հիվանդություն » հիմնված էր այդ 7 հիվանդների նկարագրերի վրա, ներկայացվեց Medical and Chirurgical Society-ում Լոնդոնում 1832թ-ին և հետագայում տպագրվեց ընկերության ամսագրում՝ Medical-Chirurgical Society Transactions-ում ։ Հոջկինի հոդվածը անուշադրության մատնվեց մինչև որ այն վերաթողարկվեց Բրայթի կողմից 1838թ-ին ։ Հոջկինը նույնպես այդքան կարևորություն չէր տալիս իր հոդվածին ։
Թեոդոր Լանգհանսը և ՎՍ Գրինֆիլդը առաջին անգամ 1872 և 1878թթ-ին ներկայացրեցին հիվանդության մանրադիտակային պատկերը ։ 1898 և 1902թթ-ին համապատասխանաբար Կարլ Շտերնբերգը և Դորոթի Ռիդը միմյանցից անկախ տվեցին Հոջկինի լիմֆոմայի քաղցկեղային բջիջների ցիտոգենետիկ նկարագիրը, որոնք այժմ կոչվում են Ռիդ-Շտերնբերգի բջիջներ ։
Հոջկինի 7 հիվանդների հյուսվածաբանական պատրաստուկները պահպանվեցին երկար ժամանակ։ Հոջկինի տպագրությունից հետո մոտակա 100 տարվա ընթացքում այդ պատրաստուկների կրկնակի հետազոտումների արդյունքում հիստոպաթոլոգիորեն որպես Հոջկինի լիմֆոմա հաստատվեց 7-ից 3-ի մոտ ։ Մնացածի մոտ առկա էին ոչ Հոջկինի լիմֆոմա, տուբերկուլյոզ և սիֆիլիս ։
Արտաքին հղումներ
Կատեգորիա:Հոջկինի լիմֆոմա Կատեգորիա:Լիմֆոմաներ
Սիոն
Սիոն, բլուր Երուսաղեմում (բարձրությունը 777 մետր), որտեղ ըստ աստվածաշնչի, գտնվում էր Աստծու տաճարը և Դավիթ թագավորի ամրակուռ ապարանքը։ Հուդայական կրոնում սիոն այլաբանորեն նշանակում է «աստծո հավատարիմ» մարդ։ Քրիստոնեական աշխարհում Սիոն անունը հաճախ գործածվում է որպես Երուսաղեմի հոմանիշ։
Ռուսաստանի նկարիչների միության ցուցասրահ (Տագանրոգ)
Ռուսաստանի նկարիչների միության Տագանրոգի բաժանմունքի ցուցասրահ (Выставочный зал Таганрогского отделения Союза художников России), գեղարվեստական ցուցադրական կենտրոն ՌԴ Ռոստովի մարզի Տագանրոգ քաղաքում։
Ստեղծման պատմություն
Ցուցասրահը ստեղծվել է 1974 թվականին` ԽՍՀՄ նկարիչների միության Տագանրոգի բաժանմունքի գեղարվեստական արվեստանոցների հիման վրա։ Հասցեն` Հունական փողոց, 48։ Գտնվում է Հունական փողոցի և Դոբրոլյուբովի նրբանցքի անկյունում 1974 թվականին կառուցված հինգհարկանի բնակելի շենքի առաջին հարկում։ Այս նույն տարածքում տեղակայված են նաև Ռուսաստանի նկարիչների միության Տագանրոգի բաժանմունքի վարչությունը և միության անդամների արվեստանոցները։
Բացի նկարիչների միության Տագանրոգի բաժանմունքի ամենամյա ավանդական խմբային գարնանային և աշնանային հաշվետու ցուցահանդեսներից, այս դահլիճում անցկացվում են տարբեր թեմատիկ ցուցահանդեսներ, ինչպես նաև տագանրոգցի արվեստագետների անհատական ցուցահանդեսներ։
Ծանոթագրություններ
Կատեգորիա:Տագանրոգ Կատեգորիա:Տագանրոգի տեսարժան վայրեր
Նարնջի մարմելադ (սերիալ)
«Նարնջի մարմելադ» (오렌지 마말레이드), հարավկորեական հեռուստասերիալ, որը նկարահանվել է համանուն մանհվայի հիման վրա։ Այն թողարկվել է «Naver» պորտալով 2011-ից 2013 թվականներն ընկած ժամանակահատվածում  ։ Գլխավոր դերերում խաղում են՝ Յո Ջին Գու, Կիմ Սոլ Հյոն, Լի Չժոն Հյոն և Գիլ Ըն Հե։ Այն հեռարձակվել է KBS2-ի եթերում՝ 2015 թվականի մայիսի 15-ից մինչև հուլիսի 24-ը, ուրբաթ օրերին, ժամը 22։35-ին, 12-ական դրվագով        ։
Սյուժե
Հեռուստասերիալի գործողությունները կատարվում են երևակայական աշխարհում, որտեղ մարդիկ և վամպիրները համագոյակցում են միմյանց հետ։ Վամպիրները էվոլյուցիայի են ենթարկվել և այլևս կախված չեն մարդկային արյունից և դրանով սնվելու կարիք այլևս չունեն։ Ցայսօր նրանք վախենում են և ենթարկվում են հասարակության խտրականությանը, այդ իսկ պատճառով շատերը թաքցնում են իրենց իսկական բնույթը և ապրում են որպես «նորմալ» քաղաքացիներ կամ վտարանդիներ։
Պեկ Մա Ռին սոցիալապես փակ դեռահաս է, որը թաքցնում է իր վամպիր ինքնությունը։ Վտարվելով մի շարք վայրերից, նա ցանկանում է նոր քաղաքում հիմնվել ու հանգիստ ապրել։ Բայց ամեն ինչ փոխվում է, երբ նա պատահաբար ծանոթանում է Չժոն Ջե Մինի հետ՝ իր դպրոցի ամենահայտնի տղայի։
Գլխավոր հերոսներ
Նա ամենահայտնի տղան է դպրոցում։ Նրա մայրը ամուսնացել է վամպիրի հետ, երբ դեռ ինքը միջնակարգ դպրոցում էր սովորում ու, մոր պահանջով, թողնում է երաժշտությամբ զբաղվելը։ Նա սկսում է հենց այդ պահից ատել վամպիրներին։ Բայց շուտով նա սիրահարվում է Պակ Մա Ռիին, երբ նա գալիս է իրենց դպրոց՝ չգիտենալով աղջկա վամպիր լինելը։
Մանուկ հասակից նա փախչել է մարդկանցից, դրանով իսկ դառնալով վտարանդի։ Որոշելով ավարտել ավագ դպրոցը, նա տեղափոխվում է նոր դպրոց և թաքցնում է իր վամպիրային ինքնությունը։ Վերջ ի վերջո աղջիկը սիրահարվում է Չժոն Ջե Մինին, բայց հայտնվում է սիրային եռանկյան մեջ իր մանկության ընկերոջ և Հան Սի Հոյի՝ վամպիր ընկերոջ հետ։ Նրա երազանքն էր դառնալ երաժիշտ։
Նա վամպիր է, իսկ Պակ Մա Ռին նրա մանկության ընկերն է։ Նրա հորեղբայրը ամուսնացել է Չժոն Ջե Մինի մոր հետ, երբ նա սովորում էր միջնակարգ դպրոցում։ Նա զգացմունքներ է տածում Մա Ռիի հանդեպ և սիրային եռանկյան մեջ է հայտնվում վերջինիս և Ջե Մինի հետ։
NEAT ծրագիր
Երկրին մոտեցող աստերոիդների հետևում (Near-Earth Asteroid Tracking, NEAT) ծրագիրը հանդիսանում էր աստղագիտական նախագիծ Երկրին մոտեցող աստերոիդների հետազոտությունների համար ստեղծված ՆԱՍԱ-ի և Ռեակտիվ շարժման լաբորատորիայի կողմից։ NEAT ծրագիրը գործարկվեց 1995 թվականի դեկտեմբերից մինչև 2007 թվականի ապրիլ ամիսը, Հավայիում գտնվող Հալեկալայի աստղադիտարանում, ինչպես նաև Պալոմարյան աստղադիտարանում Քալիֆոռնիայում։ Ծրագրի գործունեության ընթացքում հայտնաբերվել է ավելին քան 40 հազար փոքր մոլորակ։ NEAT ծրագիրը այս ասպարեզում գործող ծրագրերի միջև ամենահաջողվածներից մեկն էր, համեմատելի Կատալինա, LONEOS և Մաունթ Լեմոն հետազոտություն ծրագրերի հետ ։
Նարնջի մարմելադ (սերիալ)
Գլխավոր հերոսներ
Նա ամենահայտնի աղջիկն է դպրոցում։ Վարժված լինելով ամեն ինչ հեշտ ճանապարհով ստանալուն, նրան դուր չի գալիս այն փաստը, որ Պեկ Մա Ռին դարձել է Չժոն Ջե Մինի ուշադրութրության օբյեկտը։ Նա Մա Ռիի հետ հեգնանքով է վարվում։
NEAT ծրագիր
NEAT ծրագիրը, մեկ այլ նմանատիպ Մոլորակների ուղեծրերը հատող աստերոիդների Պալոմարյան դիտարկում ծրագրի հետևորդն էր։
Պատմություն
Սկզբում ծրագրի գլխավոր հետազոտողն էր նշանակված Էլեանոր Հելինը, համահետազոտողներն էին Սթիվեն Պրավդոն և Դևիդ Ռաբինովիցը ։
NEAT ծրագիրը ուներ համաձայնագիր ԱՄՆ ռազմաօդային ուժերի հետ Հավայիում գտնվող GEODSS աստղադիտակի համատեղ օգտագործման վերաբերյալ։ Այս աստղադիտակը հատուկ նախագծվել էր Երկրի ուղեծրում գտնվող տիեզերանավերի դիտարկումներ կատարելու համար։ NEAT ծրագրի թիմը նախագծեց ԼԿՍ լուսանկարչական խցիկ և համակարգչային համակարգ հատուկ GEODSS աստղադիտակի համար։ Լուսանկարչական խցիկի ֆորմատն է 4096 × 4096 փիքսել և նրա տեսադաշտը կազմում է 1.2° × 1.6°։
Նարնջի մարմելադ (սերիալ)
Վարկանիշ
Սերիալը նաև հեռարձակվել է KBS World-ի եթերում։
NEAT ծրագիր
Պատմություն
2001 թվականի ապրիլից սկսած ծրագրին միացավ նաև Պալոմարյան աստղադիտարանում տեղադրված Սամուել Օշինի աստղադիտակը (1,2 մ)։ Այս աստղադիտակը համալրված է լուսանկարչական խցիկով, որն ունի 112 ԼԿՍ-եր, ամեն մեկը 2400 × 600 փիքսել ֆորմատով։ Այս աստղադիտակով են կատարվել այն լուսանկարները, որոնց վրա հայտնաբերվել են (50000) Կվավարը 2002 թվականին և (90377) Սեդնան 2003 թվականին, ինչպես նաև գաճաճ մոլորակ Էրիսը։
Բացի հազարավոր աստերոիդների հայտնաբերումից, NEAT ծրագրի շրջանակներում նաև հայտնաբերվել են պարբերական գիսաստղ 54P/դե Վիկո-Սոիվթ-NEAT և C/2001 Q4 (NEAT) գիսաստղը ։
Նարնջի մարմելադ (սերիալ)
Արտաքին հղումներ
Կատեգորիա:Հեռուստասերիալներ այբբենական կարգով Կատեգորիա:Հեռուստասերիալներ վամպիրների մասին Կատեգորիա:Հարավկորեական հեռուստասերիալներ Կատեգորիա:Կորեերեն հեռուստասերիալներ
NEAT ծրագիր
Պատմություն
2005 թվականին այս ծրագրի պատվին է անվանվել (64070) NEAT աստերոիդը ։
Աստերոիդների հայտնաբերումներ
NEAT ծրագրի շրջանակներում հայտնաբերվել է 40,975 աստերոիդ ։
Արտաքին հղումներ
Կատեգորիա:Փոքր մարմինների որոնման ծրագրեր
Յոթնաղբյուր
Յոթնաղբյուր, Եդդիբուլաղ, Եդիբուլաղ, Ետիպուլագ, աղբյուր և աղբյուրների խումբ Հայաստանի Սյունիքի մարզում, Սյունիքի բարձրավանդակում, Գորիս քաղաքից 5 կմ հարավ-արևմուտք։ Գորիս քաղաքը խմելու ջուր ստանում է այս աղբյուրներից։ Ըստ ավանդության, այստեղ կար յոթ սյուների վրա կառուցված վանք, որը քանդել է Լենկթեմուրը, որից հետո այդ տեղից սկսել է բխել աղբյուր  ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Սյունիքի մարզի ջրագրություն
Շանդոր Ժոտեր
Շանդոր Ժոտեր (Zsótér Sándor, ), հունգարացի դերասան, թատրոնի ռեժիսոր, ինչպես նաև սցենարիստ։
Կարիերա
Դերասանի ծնողներն են Շանդոր Ժոտերը և Եվա Մալի։ 1983 թվականին Շանդորն ավարտել է Բուդապեշտի դրամայի և կինոյի ակադեմիան։ 1983-1985 թվականներին աշխատել է Շանդոր Հևեսի անվան թատրոնում, 1985-1986 թվականներին՝ Սոլնոկի «Szigligeti» թատրոնում, 1986-1990 թվականներին՝ Միկլոշա Ռադնոտի անվան թատրոնում, 1990-1992 թվականներին՝ որպես դրամատուրգ Ժիգմոնդ Մորիցի անվան թատրոնում, 1992-1994 թվականներ՝ որպես ռեժիսոր Միշկոլցի ազգային թատրոնում, 1994-1996 թվականներին նաև աշխատել է որպես ռեժիսոր «Szigligeti» թատրոնում։
Թատրոն
Շանդորը որպես դերասան մասնակցել է 8 ներկայացման, այդ թվում Իմրե Շարկադիի ստեղծագործություններում։ Որպես ռեժիսոր, իր ղեկավարության տակ է վերցրել 91 ներկայացում, որոնցից մի քանիսը եղել են Ուիլյամ Շեքսպիրի, Միհայ Վյորյոշմարտի, Վիկտոր Հյուգոյի և այլոց աշխատանքները։ Բացի այդ, Շանդորը եղել է սցենարիստ 10 ներկայացումներում։
Կինո
Որպես կինոյի դերասան, նկարահանվել է «Հանուսսեն», «Առանց ճակատագրի», «Սպիտակ Աստված», «Սաուլի որդին» և այլ ֆիլմերում ։ Նաև Շանդորը իր վրա է վերցրել սցենարիստի պարտականությունները 4 ֆիլմում։
Արտաքին հղումներ
Կատեգորիա:Հունգարացի դերասաններ Կատեգորիա:Հունգարացի ռեժիսորներ Կատեգորիա:Հունգարացի սցենարիստներ Կատեգորիա:Հունգարացի դրամատուրգներ Կատեգորիա:Կոշութի մրցանակի դափնեկիրներ
Գայլաձոր (գետ, Արգիճիի վտակ)
Գայլաձոր (Ավդոյդերե, Գյոլդարա), գետ Հայաստանի Գեղարքունիքի մարզում։ Սկիզբ է առնում Վարդենիսի լեռների հյուսիսային լանջից և Մադինա գյուղից 7,5 կմ հարավ–արևմուտք աջից միախառնվում Արգիճի գետին։ Երկարությունը 22 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Արգիճի գետի վտակներ
Բաբա Քուհի Բաքուվի մզկիթ
Բաբա Քուհի Բաքուվի մզկիթ (Baba Kuhi Bakuvi məscidi), 9-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը ։
Արբորի
Արբորի (Arbori), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A019։
Տնտեսություն
2007 թվականի տվյալներով 34 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 11-ը անգործունակ (ակտիվության ցուցանիշը 67,6 %, 1999 թվականին եղել է՝ 38,9 %)։ 23 աշխատունակ բնակիչներից 22-ը աշխատում էին (16 տղամարդ և 6 կին), անաշխատանք էին 1-ը (տղամարդ)։ 11 անգործունակ մարդկանցից 8-ը թոշակառու, 3-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Գավիան (Բաիա)
Գավիան  (Gavião), համայնք Բրազիլիայում՝ Բաիա նահանգի կազմում։ Գտնվում է Հյուսիս-արևելյան նահանգի Բաիա մարզում։ Մտնում է Սեռինիա գավառի կազմի մեջ։ Բնակչությունը կազմում է 4444 մարդ՝ 2007 թվականի տվյալներով։ Գրավում է 335,567 կմ2 տարածք։ Բնակչության խտությունը՝ 9,2 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ժողովածու (3063)
Ժողովածու  (3063), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3063 թվի տակ։ Ձեռագիրը գրվել է 16-րդ դարում Արիստակէս գրչի կողմից։ Ստացողը եղել է Սիմէօն կաթողիկոս։ Գրված է թղթի վրա, որը ունի 19,8X14 չափս։ Ձեռագիրը կազմված է 439 թերթից։ Գրված է երկսյուն, նոտրգրով։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով, լուսանցազարդ, Աւետարան։ Կազմը` ստվարաթուղթ։ Հիշատակարաններ գրչի՝ 219բ, 302բ, հետագայի՝ 387բ, 418բ (1769թ.) :
Ծանոթագրություններ
Կատեգորիա:Մատենադարանի ձեռագրեր
Գայլաձոր (գետ, Գռիձորի վտակ)
Գայլաձոր, գետ Հայաստանի Գեղարքունիքի մարզում, Գռիձոր գետի ձախ վտակը։ Սկիզբ է առնում Գեղամա լեռների կենտրոնական մասից և Գավառ քաղաքից 1 կմ հարավ միախառնվում մայր գետին։ Երկարությունը 20 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Գռիձոր գետի վտակներ
Սերգեյ Յուրսկի
Սերգեյ Յուրևիչ Յուրսկի (Серге́й Ю́рьевич Ю́рский, ), կինոյի և թատրոնի խորհրդային և ռուս դերասան և ռեժիսոր։ ՌԽՖՍՀ ժողովրդական արտիստ (1987)։
Կենսագրություն
Սերգեյ Յուրսկին ծնվել է Լենինգրադում, Յուրի Սերգեևիչ Յուրսկու ընտանիքում, ով Մոսկվայի Ցվետնոյ բուլվարի կրկեսի գեղարվեստական ղեկավարն էր, ղեկավարում էր Լենկոնցերտը։ Գոյություն ունի լայն տարածված շփոթություն, ըստ որի Յուրսկին Սերգեյ Յուրևիչի կեղծանունն է։ Իրականում, դա նրա ազնվական հոր` Յուրի Սերգեևիչ Ժիխարևի կեղծանունն էր, որը նա վերցրել էր դեռ պատանեկան հասակում, գիմնազիայում ներկայացումներ խաղալու ժամանակ, և այն ուղղակի նրա անվան (Յուրի) պարզ տառադարձումն էր ։ Մայրը` Եվգենիա Միխայլովնա Յուրսկայա-Ռոմանովան (1902-1971), երաժշտության ուսուցչուհի էր։ Սովորել է Լենինգրադի Ա. Ա. Ժդանովի անվան համալսարանի իրավաբանության ֆակուլտետում։ Ուսումնառության ժամանակ մասնակցել է Լենինգրադի պետական համալսարանի թատրոն-ստուդիայի բեմադրություններին, որոնք ղեկավարում էր դերասան և մանկավարժ Եվգենիա Կարպովան։ 1955 թվականին, իրավաբանության ֆակուլտետի երրորդ կուրսն ավարտելուց հետո, նա ընդունվում է Ա. Ն. Օստրովսկու անվան Լենինգրադի թատերական ինստիտուտ։ 2-րդ կուրսն ավարտելուց հետո, 1957 թվականին, Սերգեյ Յուրսկին հրավիրվում է Գ․ Տովստոնոգովի անվան դրամատիկական մեծ թատրոն։ 1960-ականների կեսերին թատերախմբի առաջատար դերասաններից էր, նրա խաղացած լավագույն դերերից են Չացկին, Տուզենբախը, Եզոպոսը, պրոֆեսոր Պոլեժաևը։ Այստեղ Սերգեյ Յուրսկին առաջին անգամ հանդես է եկել որպես ռեժիսոր` 1974 թվականին բեմադրելով «Մոլիեր» պիեսն ըստ Միխայիլ Բուլգակովի։ Դերասանին մեծ ճանաչում են բերում Վիկնիկսորի («ՇԿԻԴ հանրապետություն» ֆիլմում) և Օստապ Բենդերի («Ոսկե հորթը» ֆիլմում) դերերը։ Հանդես է եկել որպես ասմունքող դասական և ժամանակակից հեղինակների ստեղծագործություններով ։ 1978 թվականին Սերգեյ Յուրսկին տեղափոխվել է Մոսկվա և դարձել է Մոսխորհրդի անվան թատրոնի դերասան, այնուհետև` ռեժիսոր։ 1991 թվականից միաժամանակ խաղում և ներկայացումներ է բեմադրում «Ժամանակակից պիեսի դպրոց» թատրոնի բեմում։ 1970-ականներին իր կողմից գրած «Չերնով» պատմվածքը դարձել է կինոյում որպես ռեժիսոր նրա առաջնախաղի գրական հիմքը։ 2011 թվականին դարձել է «Թատերական աստղ» մրցանակի դափնեկիր։ Սերգեյ Յուրսկին մի քանի արձակ գրքերի և պիեսների հեղինակ է, որոնք հրապարակել է Վացետիս կեղծանվամբ ։
Հասարակական դիրքորոշում
2001 թվականին Սերգեյ Յուրսկին ստորագրել է բաց նամակ` ի պաշտպանություն ՆՏՎ (НТВ) հեռուստաընկերության ։ 2003 թվականին մշակույթի և գիտության այն գործիչների շարքում էր, ովքեր կոչ էին անում ռուսական իշխանություններին դադարեցնել պատերազմը Չեչնիայում և անցնել խաղաղ բանակցությունների գործընթացին  ։ 2006 թվականին միացել է Վրաստանի քաղաքացիների` Ռուսաստանից ստիպողաբար արտաքսումը քննադատող կոչին ։ Հանդես է եկել ի պաշտպանություն Գրիգորի Պասկոյի, Մաքսիմ Ռեզնիկի  , Սվետլանա Բախմինայի  , Միխայիլ Խոդորկովսկու  , Պլատոն Լեբեդևի  , Կիրիլ Սերեբրեննիկովի  , «Pussy Riot» խմբի անդամների   ազատման։ 2007 թվականին Յուրսկին ստորագրել է Վլադիմիր Պուտինին ուղղված կոչը, որը խորհուրդ էր տալիս նախագահին հրաժարվել պաշտոնից երկրորդ ժամկետի սպառումից հետո և այլևս չղեկավարել երկիրը «ո՛չ որպես նախագահ, ո՛չ էլ որպես համազգային լիդեր», սակայն հետագայում դերասանը ժխտել է այդ փաստը` ենթադրելով, որ որևէ մեկն ստորագրել է իր անունից ։ Մասնակցել է ընդդիմության կողմից կազմակերպված բողոքի զանգվածային ակցիաների  ։ Բազմիցս կողմ է արտահայտվել կենդանիների պաշտպանությանն ուղղված նախաձեռնություններին   ։ Կողմ է արտահայտվել ի պաշտպանություն Դերասանի կենտրոնական տան և Պետերբուրգի N 31 կլինիկական հիվանդանոցի պահպանման, դեմ է եղել «Օխտա-կենտրոն» երկնաքերի շինարարությանը ։ 2014 թվականին Սերգեյ Յուրսկին ռուսական իշխանությունների ու հասարակության վերաբերմունքն Ուկրաինայի հանդեպ կոչել է «ազգային մշակույթի բացակայության անսպասելի և սարսափելի արտահայտում»` քննադատելով հարևան երկրի գործերի մեջ խառնվելու ձգտումը ։ Մեկնաբանելով Ղրիմի մասին արված հայտարարությունը, թե այն «վաղեմի ռուսական հող է», դերասանը համեմատել է այն ժամանակակից Հունաստանի ու Թուրքիայի բնակիչների կողմից` նախկինում իրենց պատկանած տարածքների հանդեպ նկրտումների հիպոթեզի հետ ։ Ուկրաինայի մշակույթի նախարարությունը Յուրսկուն ներառել է այսպես կոչված դերասանների «սպիտակ ցուցակի» մեջ, ովքեր կողմ են երկրի տարածքային ամբողջականությանն ու դեմ են արտահայտվում ագրեսիային ։ 2016 թվականի խորհրդարանական ընտրությունների նախաշեմին նա կողմ էր «Յաբլոկո» և «Ազգային ազատության կուսակցություն» կուսակցությունների միջև կոալիցիա կազմելուն` նպատակ ունենալով փրկել Ռուսաստանը «ստալինիզմի վերադարձից, ազգայնականությունից ու հին կայսերական ախտանիշից, ներքին քաղաքականության մեջ ճնշումներից, համընդհանուր թալանից ու իրավունքի ոտնահարումից» ։ 2018 թվականին հարցազրույցի ժամանակ պատասխանելով իր հայացքների մասին հարցին, Յուրսկին պատասխանել է, որ երբեք չի եղել որևէ քաղաքական շարժման մեջ և մատնանշել է «ընդդիմության» ու «դիմության» տարբերությունը։ Ըստ դերասանի խոսքերի, նրա դիրքորոշումն իր ներկայացումների վրա աշխատելն է, իսկ իր զգացողություններն ու անհանգստությունները նա փորձում է փոխանցել գեղարվեստական մեթոդներով ։
Ընտանիքն
1961 թվականին Սերգեյ Յուրսկին ամուսնացել է դերասանուհի Զինաիդա Շարկոյի հետ։ Նրանք միասին են ապրել մինչև 1968 թվականը։ Նրա երկրորդ կինը դարձել է դերասանուհի Նատալյա Տենյակովան։ Այս ամուսնությունից ծնվել է նրանց դուստրը` Դարյա Յուրսկայան, ով Մոսկվայի Չեխովի անվան գեղարվեստական թատրոնի դերասանուհի է։